Neljapäeval, 31. märtsil kell 15 allkirjastavad Tartu Mänguasjamuuseum ja Teater Vanemuine Teatri Kodus koostöölepingu, mille sisuks on pakkuda kahe organisatsiooni koostöös kvaliteetseid teatrietendusi väikelastele ja peredele. Lepingule kirjutavad alla teatri juht Paavo Nõgene ning mänguasjamuuseumi direktor Triin Vaaro. Kohal on Tartu linnapea Urmas Kruuse. Allkirjastamisele järgneb pärastlõunane koosviibimine pannkookide ja moosiga.